open-index/open-wikipedia-markdown huggingface dataset:
Μανώλης Κεραμιδάς

Ο **Μανώλης Κεραμιδάς** είναι παλαίμαχος ποδοσφαιριστής του Άρεως Θεσσαλονίκης, που αγωνιζόταν ως μέσος και επιθετικός. 

Πρωτοεμφανίστηκε τη σεζόν 1966/67 στην Α' Εθνική κατηγορία και μέχρι το 1973 πέτυχε 19 γκολ για την ομάδα του Άρη. Έμεινε στην ιστορία για το γκολ που πέτυχε στον τελικό του κυπέλλου του 1970 εναντίον του ΠΑΟΚ με το οποίο ο Άρης κατέκτησε τον τίτλο. Επίσης, αγωνίστηκε σε 9 ευρωπαϊκά ματς με την ομάδα του Άρη.

## Καριέρα
Ο Κεραμιδάς ξεκίνησε την καριέρα του από την ομάδα του Οδυσσέα Κορδελιού και αφού μεταγράφηκε στον Κιλκισιακό, επέστρεψε στην γενέτειρα του για να αγωνιστεί στον Άρη στα 22 του χρόνια. Παρέμεινε στους "κίτρινους" μέχρι το 1973, όντας αναντικατάστατο στέλεχος της ομάδας.

Αποτέλεσε μέρος του τρίδυμου των χαφ του Άρη μαζί με τον Στέφανο Δεμίρη και τον Βαγγέλη Συρόπουλο στο πρώτο μισό της καριέρας του με τον Άρη. Το 1967 σκόραρε δύο φορές με απευθείας εκτέλεση κόρνερ. Αρχικά στο 2-2 με τον Ολυμπιακό (εκτός έδρας) στις 19 Φεβρουαρίου και μετέπειτα στο 3-1 επί του Εθνικού (εντός έδρας) στις 5 Μαρτίου .

Μεγαλύτερη στιγμή της καριέρας του υπήρξε το γκολ που πέτυχε στον τελικό του κυπέλλου του 1970, δίνοντας τον τίτλο στην ομάδα του. Υπήρξε ιδιαίτερα δημιουργικός, αφού από τα πόδια του ξεκίνησαν τα έξι από τα εννέα γκολ που πέτυχαν οι συμπαίκτες του στις νίκες εναντίον του Αιγάλεω με 1-5 και του Βύζαντα Μεγάρων με 4-0, τον Οκτώβριο του 1971.

Το 1973, ένας τραυματισμός στο γόνατο του στέρησε την συμμετοχή του στους περισσότερους αγώνες της σεζόν 1972-73. Το καλοκαίρι της ίδιας χρονιάς, μεταγράφηκε στον Π.Ο. Μουδανιών, ο οποίος παρέμεινε στην Β΄ Εθνική ως το 1975.

Διετέλεσε προπονητής του νεοφώτιστου στην Β Εθνική Οδυσσέα Κορδελιού κατά τη σεζόν 1980/81.

## Παραπομπές


## Πηγές

* Η Ιστορία του ΑΡΗ 1914-2000, *Κωνσταντίνος Ίντος*
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Κιλκισιακού
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Μαστογραφία

thumb|right|150px|Αποτελέσματα της μαστογραφίας: αριστερά διακρίνεται  υγιής μαστός και δεξιά μαστός με καρκίνο. 
**Μαστογραφία** ονομάζεται ακτινολογική διαγνωστική εξέταση που χρησιμοποιείται με στόχο την ανίχνευση καρκίνου του μαστού. Χρησιμοποιείται σχετικά μικρή δόση ακτίνων Χ προκειμένου να διερευνηθούν πιθανές παθολογικές αλλοιώσεις του μαστού. Τα φωτόνια που χρησιμοποιούνται είναι σχετικά μικρών ενεργειών (20 με 30 KeV) για να απεικονίσουν πιο έντονα τις αλλαγές στους ιστούς και το λίπος. Επίσης ο στόχος που χρησιμοποιείται στη μαστογραφία είναι από μολυβδένιο και όχι από βολφράμιο, όπως στην ακτινογραφία.

Η αξία της μαστογραφίας στην αντιμετώπιση του καρκίνου του μαστού έχει αποδειχτεί ανεκτίμητη. Μια μαστογραφία μπορεί να εντοπίσει αναπτυσσόμενους καρκινικούς όγκους που θα γίνονταν αντιληπτοί και ψηλαφητοί από την ασθενή ή το γιατρό περίπου δύο χρόνια αργότερα.

## Είδη μαστογραφίας
Η μαστογραφία – δηλαδή η εξέταση των μαστών μέσω ακτινογραφίας - διακρίνεται, ως προς τη μέθοδο, σε τρεις κατηγορίες:

### Αναλογική Μαστογραφία
Η Αναλογική Μαστογραφία είναι η πλέον κοινή εξέταση μαστογραφίας παγκοσμίως. Η ανακάλυψή της συνέβαλε στη δραστική μείωση της ακτινοβολίας που δεχόταν το ανθρώπινο σώμα από παλαιότερες μορφές ακτινογραφικής εξέτασης των μαστών.

### Ψηφιακή Μαστογραφία
Η ψηφιακή μαστογραφία – γνωστή και ως FFDM (Full-Field Digital Mammography) - περιλαμβάνει ακριβώς την ίδια απεικονιστική μέθοδο, χρησιμοποιεί, όμως, ψηφιακή τεχνολογία και όχι αναλογικό φιλμ. Ως εξέταση, περιλαμβάνει ακριβώς την ίδια μέθοδο με την αναλογική· το μόνο που αλλάζει είναι η απεικονιστική τεχνολογία.

### Γαλακτογραφία
Η Γαλακτογραφία είναι η ακτινογραφική εξέταση του μαστού που αποτυπώνει με εξαιρετική διαύγεια τη δομή και το εσωτερικό των Γαλακτοφόρων αδένων του μαστού.

## Άλλες μορφές εξέτασης του εσωτερικού των μαστών
Το εσωτερικό του μαστού μπορεί να εξεταστεί επίσης και μέσω:

* Μαγνητικού τομογράφου (Μαγνητική Τομογραφία Μαστού ή Μαγνητική Μαστογραφία)
* Υπερηχογραφήματος Μαστού
* Βιοψίας
* Ελαστογραφίας

## Εξωτερικοί σύνδεσμοι
* Μαστογραφία

Κατηγορία:Ογκολογία
Κατηγορία:Ακτινολογία
Κατηγορία:Υγειονομικές διαγνωστικές εξετάσεις
Κατηγορία:Τεχνολογίες απεικόνισης
Χίλιες και Μία Νύχτες (σειρά)

“**Χίλιες και μία νύχτες**” είναι τουρκική σαπουνόπερα “**BinBir Gece**” (μετάφραση: “Χίλιες και μία νύχτες”). Η σειρά έκανε πρεμιέρα στην Τουρκία στις 7 Νοεμβρίου 2006 και ολοκληρώθηκε στις 12 Μαΐου 2009 ενώ η τηλεθέαση έφτανε κατά μέσο όρο 60-70%. Ένας άντρας χωρίς πίστη στις γυναίκες... Μια μητέρα που δοκιμάζεται από τη ζωή... Χίλιες και μια νύχτες...

## Υπόθεση
Παρά τις αυστηρές αντιρρήσεις της οικογένειάς της, η Σεχραζάτ παντρεύεται τον Αχμέτ, γιο μιας πατριαρχικής ισχυρής οικονομικά οικογένειας, και γεννάει ένα αγόρι. Όταν ο γιος τους είναι μόνο ενός έτους, ο Αχμέτ σκοτώνεται σε ένα τροχαίο ατύχημα και η Σεχραζάτ αρχίζει τον αγώνα της για επιβίωση μαζί με το μωρό τους. Ωστόσο, οι κακοτυχίες αυτής της νέας γυναίκας δεν έχουν ακόμα τελειώσει. Μαθαίνει ότι το αγόρι της έχει λευχαιμία και τότε βάζει σκοπό της ζωής της να του προσφέρει την καλύτερη ιατρική περίθαλψη που μπορεί.

Η Σεχραζάτ πρέπει να συγκεντρώσει $150.000 για την περίθαλψη του γιου της Κάαν. Η θεραπεία έχει καθοριστεί, ένας συμβατός δότης έχει ήδη βρεθεί στο Αζερμπαϊτζάν και το μόνο που στέκεται εμπόδιο στο δρόμο της είναι η εύρεση των χρημάτων. Αρχικά η Σεχραζάτ έρχεται σε επαφή με τον πεθερό της τον κ. Μπουρχάν, ένα πολύ πλούσιο και ισχυρό άνθρωπο. Εκείνος της αρνείται. Η Σεχραζάτ προσπαθεί να πάρει δάνειο από την τράπεζα και δυστυχώς, αποτυγχάνει.
Η νεαρή γυναίκα, κάνοντας ότι καλύτερό μπορεί για να κρατήσει το γιο της ζωντανό, απευθύνεται σε ένα από τους δύο νέους και γοητευτικούς διευθυντές της εταιρείας που εργάζεται, ζητώντας βοήθεια. Η πρόταση του διευθυντή της, του Ονούρ, της αλλάζει τη ζωή και ανατρέπει ολόκληρο τον κόσμο της!

## Οι ηθοποιοί
* **Με σταυρό (+) συμβολίζονται οι νεκροί ήρωες**

## Προβολές στον κόσμο
Έχει προβληθεί με επιτυχία σε πολλές χώρες όπως Αζερμπαϊτζάν, Βουλγαρία, Κουβέιτ, Βόρεια Μακεδονία, Ελλάδα, ενώ στη Ρουμανία και στη Σερβία προβάλλεται από το τηλεοπτικό δίκτυο “Fox TV“.Η σειρά ξεκίνησε να προβάλλεται στην Ελλάδα στις 7 Ιουνίου 2010 από τον τηλεοπτικό σταθμό ΑΝΤ1, σημειώνοντας ποσοστό τηλεθέασης 18,7%. Το τελευταίο επεισόδιο *'(Επεισόδιο 90)* προβλήθηκε στις 1 Φεβρουαρίου 2011, σημειώνοντας ποσοστό τηλεθέασης 24,3%. Το μεγαλύτερο ποσοστό τηλεθέασης ήταν το 43,8% στις 6 Αυγούστου 2010 *(Επεισόδιο 43)*.

## Πορεία
Το *Χίλιες και μια νύχτες* δημιουργήθηκε από μια ομάδα που έχει εργαστεί για πολύ καιρό μαζί.

## Πηγές
**http://www.maktv.gr/*
**http://www.antenna.gr/*

Κατηγορία:Τουρκικές τηλεοπτικές σειρές
Σειρα
Ελατήριο

μικρογραφία|Ελατήριο σε παλιό ρολόι.
**Ελατήριο** ονομάζεται ένα μηχανικό εξάρτημα, το οποίο έχει την ικανότητα να αποθηκεύει μηχανική ενέργεια παραμορφώμενο προσωρινά. Συνήθως το σχήμα είναι ελικοειδές, αλλά υπάρχουν και ελατήρια σε σχήμα ράβδου, οι σούστες. Τα ελατήρια συνήθως κατασκευάζονται από χάλυβα.

## Αρχή λειτουργίας
μικρογραφία|Σπειροειδές ελατήριο.|αριστερά
Το κάθε ελατήριο μπορεί να παραμορφωθεί ως προς μία διάστασή του υπό την επίδραση δύναμης ή να στρεφθεί ως προς έναν άξονά του υπό την επίδραση ροπής. Όταν ασκείται δύναμη σε αυτήν τη διάσταση ή ροπή ως προς αυτόν τον άξονα, το ελατήριο παραμορφώνεται αποθηκεύοντας το έργο της δύναμης ή της ροπής ως εσωτερική ενέργεια του υλικού του.
μικρογραφία|Σούστα.

Ταυτόχρονα, το ελατήριο ασκεί και αυτό δικιά του δύναμη ή ροπή αντίστοιχα αντιστεκόμενο στην εξωτερική δύναμη ή ροπή, η δύναμη ή ροπή του ελατηρίου είναι ανάλογη της γραμμικής ή γωνιακής του παραμόρφωσης και ισχύει ο νόμος του Χουκ: \vec{F}=-k\vec{x} , όπου F η δύναμη του ελατηρίου και x η γραμμική παραμόρφωση (η διαφορά μεταξύ αρχικής και τελικής θέσης), ενώ η σταθερά k είναι δείκτης της σκληρότητας του ελατηρίου.
Η δύναμη ή ροπή του ελατηρίου τείνει να επαναφέρει το ελατήριο στην αρχική του κατάσταση, για αυτό ονομάζεται και δύναμη ή ροπή επαναφοράς.

Όταν μειωθεί ή εξαφανιστεί η εξωτερική δύναμη ή ροπή, τότε το ελατήριο επανέρχεται μερικώς ή ολικώς αντίστοιχα απελευθερώνοντας ένα μέρος της αποθηκευμένης ενέργειάς του ως έργο της δύναμης ή ροπής που ασκεί το ίδιο.

## Ιδανικό και πραγματικό ελατήριο
Σε ιδανικά θεωρητικά ελατήρια ισχύει απόλυτα ο νόμος του Χουκ, δε χάνεται ενέργεια στο περιβάλλον και τα ελατήρια μπορούν πάντα να επιστρέψουν στο αρχικό τους μήκος. Στην πραγματικότητα χάνεται μικρό ποσό ενέργειας στο περιβάλλον ως θερμική ενέργεια, ενώ η παραμόρφωση μπορεί να γίνει μόνιμη. Κάθε ελατήριο έχει κάποια όρια αντοχής τα αν υπερβούν θα παραμορφωθεί ή θα σπάσει. Επιπλέον, με την επαναλαμβανόμενη χρήση το υλικό χάνει τις ιδιότητές του λόγω *[[μηχανική κόπωσης|μηχανικής κόπωσης]]* και αν δεν αντικατασταθεί θα σπάσει.

## Δείτε επίσης
* Δύναμη επαναφοράς
## Εξωτερικοί σύνδεσμοι

Ελατηριο
Ελατηριο
Αμφίβια

Τα **αμφίβια** είναι εξώθερμα, τετράποδα σπονδυλωτά και ανήκουν στην ομοταξία Amphibia. Η λέξη προέρχεται ετυμολογικά από τις λέξεις *αμφί* και *βίος* που σημαίνει *διπλή ζωή* ή *διπλή επιβίωση*. Διαβιούν σε ένα ευρύ φάσμα βιοτόπων, με τα περισσότερα είδη να ζουν σε χερσαία, υπόγεια, δασικά ή υδατικά οικοσυστήματα. Τα αμφίβια ξεκινούν συνήθως ως προνύμφες που ζουν στο νερό, ενώ ορισμένα είδη έχουν αναπτύξει ηθολογικές προσαρμογές, ώστε να παρακάμψουν το στάδιο αυτό. Οι προνύμφες υφίστανται μεταμόρφωση, όπου χάνουν τα βράγχια τους και αποκτούν πνεύμονες. Τα αμφίβια χρησιμοποιούν επίσης το δέρμα τους ως δευτερεύουσα αναπνευστική επιφάνεια, ενώ σε ορισμένα είδη που δεν έχουν πνεύμονες αποτελεί το κύριο αναπνευστικό όργανο. Τα αμφίβια λόγω των περίπλοκων αναπαραγωγικών αναγκών τους και του διαπερατού δέρματος τους, αποτελούν συχνά οικολογικούς δείκτες. Τις τελευταίες δεκαετίες σημειώθηκε δραματική μείωση των πληθυσμών των αμφιβίων σε πολλά είδη παγκοσμίως. Η μελέτη των αμφιβίων ονομάζεται βατραχολογία, ενώ η μελέτη αμφότερων των ερπετών και αμφιβίων ονομάζεται ερπετολογία.

## Ταξινόμηση
Οι τρεις αρτίγονες τάξεις των αμφιβίων είναι τα Άνουρα (βάτραχοι, φρύνοι), τα Ουρόδηλα (σαλαμάνδρες) και τα Άποδα (καικίλια). Ο αριθμός των γνωστών ειδών αμφιβίων είναι περίπου 7.000, εκ των οποίων το 90% περίπου αφορά βατράχους. Στην Ελλάδα απαντώνται περισσότερα από 20 είδη αμφιβίων, κυρίως βάτραχοι, φρύνοι, αλλά και σαλαμάνδρες. 

## Εξελικτική ιστορία
Τα πρώτα αμφίβια εξελίχθηκαν κατά το Δεβόνιο από τους σαρκοπτερύγιους, οι οποίοι διέθεταν χαρακτηριστικά που διευκόλυναν τη μετάβαση στην ξηρά, όπως πνεύμονες και λοβοειδή πτερύγια. Διαφοροποιήθηκαν και έγιναν οι κυρίαρχοι οργανισμοί κατά τη διάρκεια του Λιθαναθρακοφόρου και Πέρμιου, αλλά αντικαταστάθηκαν αργότερα από τα ερπετά και τα άλλα τετράποδα. Με την πάροδο του χρόνου τα αμφίβια συρρικνώθηκαν σε μέγεθος και μειώθηκαν σε αριθμό ειδών, αφήνοντας μόνο τη σύγχρονη υφομοταξία Lissamphibia. 

## Χαρακτηριστικά
Τα αμφίβια είναι εξώθερμα σπονδυλωτά που δεν διατηρούν τη θερμοκρασία του σώματος του μέσω εσωτερικών φυσιολογικών μηχανισμών. Ο μεταβολικός τους ρυθμός είναι χαμηλός και έτσι οι ανάγκες τους σε τροφή και ενέργεια είναι περιορισμένες. Σε ενήλικο στάδιο, διαθέτουν δακρυϊκούς αγωγούς, κινητά βλέφαρα και τα περισσότερα είδη έχουν ακουστικούς πόρους, όπου μπορούν να ανιχνεύσουν δονήσεις μέσω εδάφους ή αέρα. Έχουν μυώδεις γλώσσες, οι οποίες σε πολλά είδη εξωθούνται. Το δέρμα περιέχει πολλούς βλεννογόνους αδένες και σε ορισμένα είδη, ορώδεις δηλητηριώδεις αδένες. Η καρδιά των αμφιβίων είναι τρίχωρη, με δύο κόλπους και μια κοιλία. Έχουν ουροδόχο κύστη και τα αζωτούχα απόβλητα αποβάλλονται κυρίως ως ουρία. Τα περισσότερα αμφίβια αποθέτουν τα αυγά τους στο νερό και έχουν υδρόβιες προνύμφες που υποβάλλονται σε μεταμόρφωση. 

## Αναπαραγωγή
Η αναπαραγωγή των περισσότερων βατράχων είναι εξωτερική, ενώ αντίθετα στα περισσότερα είδη σαλαμανδρών και στα καικίλια η αναπαραγωγή είναι εσωτερική.

## Βιβλιογραφία
Γιώργος Σεμερτζίδης

Ο **Γιώργος Σεμερτζίδης** είναι Έλληνας βετεράνος διεθνής ποδοσφαιριστής, γεννημένος στις 14 Ιουνίου 1957 στη Νέα Σάντα Κιλκίς, ο οποίος αγωνιζόταν ως μεσοεπιθετικός.

## Καριέρα ποδοσφαιριστή
### Σε συλλογικό επίπεδο
Ξεκίνησε να αγωνίζεται στην ομάδα του χωριού του, τον Ποντιακό Νέας Σάντας Κιλκίς  και αργότερα διετέλεσε ποδοσφαιριστής του Άρη Θεσσαλονίκης, του Ολυμπιακού και του Απόλλωνα Καλαμαριάς. Αγωνιζόταν στην επιθετική γραμμή της ομάδας της Άρη από το 1976 ως το 1985 ενώ την περίοδο 1985-86 μετακινήθηκε στην ομάδα του Ολυμπιακού. Από τον Πειραιά μετακόμισε ξανά στη Θεσσαλονίκη και τον Απόλλωνα Καλαμαριάς τον Δεκέμβριο του 1987 και αγωνίστηκε μέχρι και την περίοδο 1993-1994. Συνολικά στην Α' Εθνική αγωνίστηκε 388 φορές και πέτυχε 31 γκολ, ενώ είχε και 43 συμμετοχές στην δεύτερη εθνική κατηγορία ως το 1994 όταν και αποσύρθηκε από την ενεργό δράση.

### Στην Εθνική Ελλάδας
Ήταν διεθνής με την Ελλάδα 26 φορές ενώ πέτυχε και δύο γκολ. Η πρώτη του συμμετοχή ήταν στο φιλικό με τη Βουλγαρία στη Σόφια στις 26 Οκτωβρίου του 1977 (0-0).

## Καριέρα προπονητή
Μετά την αποχώρηση του από την ενεργό δράση, ο Γιώργος Σεμερτζίδης ασχολήθηκε με την προπονητική και διετέλεσε μεταξύ άλλων προπονητής του Άρη Θεσσαλονίκης και της Εθνικής Παίδων.

## Παραπομπές

## Πηγές

*Άρης 1914 - 2002, Οι μεγάλες στιγμές της ιστορικής ομάδος *Καριπίδης Άγγελος*
*Η Ιστορία του Άρη 1914-2000, *Κωνσταντίνος Ίντος*

## Εξωτερικοί σύνδεσμοι
*Η καριέρα του Γιώργου Σεμερτζίδη στο national-football-teams
*Το προφίλ του Γιώργου Σεμερτζίδη στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Απόλλων Καλαμαριάς
Κατηγορία:Επιθετικοί ποδοσφαιριστές
Κατηγορία:Προπονητές ποδοσφαίρου Άρη Θεσσαλονίκης
Αναστάσιος Βυζάντιος

Ο **Αναστάσιος Βυζάντιος** (1839 - 1892) ήταν Έλληνας διπλωμάτης, ποιητής, λογογράφος και πολιτικός δημοσιογράφος του 19ου αιώνα.
## Βιογραφικά στοιχεία
Γεννήθηκε στην Αθήνα στις 2 Φεβρουαρίου του 1839. Πατέρας του ήταν ο Σκαρλάτος Βυζάντιος, και αδελφός του ο Αλέξανδρος Βυζάντιος.
Γράμματα έμαθε στον σοφό διδάσκαλο του Γένους Λεόντιο Αναστασιάδη. Σπούδασε στο πανεπιστήμιο παρακολουθώντας τις παραδόσεις του Ασώπιου, Κουμανούδη, Ιωάννου. 
Νεότατος ασχολήθηκε με την δημοσιογραφία. Ο Κωνσταντίνος Παπαρρηγόπουλος τον προσέλαβε συνεργάτη στην έκδοση του «Έλληνα». Πήρε ενεργό μέρος κατά του Όθωνα συμμετέχοντας στο κίνημα του 1859. Τον ίδιο χρόνο συνελήφθη και φυλακίστηκε μαζί με τον Ιάλεμο και τον Α. Παράσχο. To 1861 λίγο πριν τη ναυπλιακή επανάσταση μετέβη στη Βιέννη όπου εκεί τον προσέλαβε ο Ισιδωρίδης Σκυλίτσης στην εφημερίδα που εξέδιδε "Ημέρα". Όταν ο Ι. Σκυλίτσης εγκατέλειψε τη Βιέννη παραιτηθείς από την εφημερίδα αυτή περιήλθε στον Α. Βυζάντιο. Στη συνέχεια ο τελευταίος μετέφερε την εφημερίδα στη Τεργέστη όπου συνέχισε την έκδοσή της συνεργαζόμενος με τον αδελφό του Αλέξανδρο. 
Μετά από λίγα χρόνια ο Αναστάσιος Βυζάντιος παραχωρώντας την εφημερίδα στον αδελφό του επέστρεψε στην Αθήνα ως μόνιμος ανταποκριτής της "Νέας Ημέρας" όπως μετονομάστηκε τότε η εφημερίδα. Η αρθρογραφία του την εποχή αυτή τον παρουσιάζει περισσότερο συντηρητικό με ύφος γλαφυρό και αρκετά μαχητικό. Την περίοδο 1874-1875 αγωνίσθηκε έντονα κατά της κυβέρνησης του Βούλγαρη αρθρογραφώντας στη «Νέα Ημέρα».

Όταν ο Χαρίλαος Τρικούπης ανέλαβε πρωθυπουργός αναγνωρίζοντας την πολιτική του προσφορά τον διόρισε το 1880  διπλωματικό πράκτορα στην Σόφια, πρωτεύουσα του νεοσύστατου τότε κράτους της Βουλγαρίας, και μετά από λίγους μήνες πολιτικός πράκτορας στην Αλεξάνδρεια όπου του ανέθεσε την ανάπτυξη εμπορικών σχέσεων με την Ελλάδα και την επίλυση κάποιων εκκρεμών ζητημάτων. Εκεί υπηρέτησε τέσσερα χρόνια, μέχρι που ανέλαβε πρωθυπουργός ο Θεόδωρος Δηλιγιάννης (1885) όπου και παραιτήθηκε και επέστρεψε στην Αθήνα. Το 1892 όταν ο Χ. Τρικούπης επανήλθε στην εξουσία διορίστηκε πρεσβευτής της Ελλάδας στην Ρώμη. Επέστρεψε από την Ρώμη στην Αθήνα στα τέλη του 1890, όπου απεβίωσε από βαρύ καρδιακό νόσημα μετά από δύο χρόνια την 1η Ιουλίου 1892.

Ήταν δεινός πολιτικός δημοσιογράφος, και προκάλεσε κατά το Λαυρεωτικό ζήτημα με τα γραφόμενά του, τα οποία μεταφράστηκαν στην Ρωμαϊκή εφημερίδα «Riforma» πολύκροτη συζήτηση στην Ιταλική βουλή. Ήξερε με ρητορική, ειρωνεία και κομψότητα λόγου να πληγώνει βαθύτατα τους αντιπάλους του, ενώ ταυτόχρονα έδινε την εντύπωση ότι τους θωπεύει. Διακρινόταν για την πρωτοτυπία της αντίληψης και την γοητεία της φράσης, αλλά και για το ακριβοδίκαιο της εκτίμησης περί της ιστορικής θέσης του χαρακτηριζομένου. Οι νεκρολογίες του για τον Κοραή, τον Κανάρη, τον Δεληγεώργη, τον Όθωνα και άλλους είναι τελειότατα λογοτεχνικά αριστουργήματα της εποχής του.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.4ος, σελ.881.
* Αναστάσιος Βυζάντιος - Βιογραφικά στοιχεία από το Ινστιτούτο Νεοελληνικών Ερευνών
* 
* 

Κατηγορία:Νεοέλληνες ποιητές
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες διπλωμάτες
Κατηγορία:Έλληνες ποιητές
Κύπελλο Κυπελλούχων Ευρώπης καλαθοσφαίρισης ανδρών 1975-76

Το **Κύπελλο Κυπελλούχων ομάδων [[Ευρώπη]]ς [[καλαθοσφαίριση]]ς ανδρών** της περιόδου 1975-76 ήταν η δέκατη κατά σειρά διασυλλογική διοργάνωση αυτού του θεσμού. Στον Τελικό της, που διεξήχθη στο Τορίνο της Ιταλίας, συναντήθηκαν η Τσιντσάνο Μιλάνο (*Cinzano Milano*) με τη γαλλική *ASPO Τours*.

Την έκπληξη με την παρουσία της στα ημιτελικά, έκανε η γιουγκοσλαβική Ραμποτνίτσκι Σκοπίων.

## Διαδικασία διεξαγωγής
Στη διοργάνωση πήραν μέρος 20 ομάδες, ακόμη δηλαδή δυο λιγότερες από ότι την προηγούμενη περίοδο. Παίχθηκε μια προκριματική φάση με έξι ζευγάρια (σε διπλές αναμετρήσεις) και στη συνέχεια μια φάση των 12 (6 ζεύγη) και ακολούθως ο προημιτελικός γύρος δύο ομίλων, των τεσσάρων ομάδων έκαστος. Από τη φάση αυτή πέρασαν οι δυο πρώτες ομάδες κάθε γκρουπ και οδηγήθηκαν με το σύστημα "χιαστί", στα ημιτελικά (διπλών συναντήσεων, με πλεονέκτημα έδρας στη ρεβάνς). Οι νικήτριες των δυο ημιτελικών αποτέλεσαν το ζευγάρι του (απλού) Τελικού αγώνα.

## Προκριματική φάση
Έγιναν έξι διπλές αναμετρήσεις που οδήγησαν εκτός της συνέχειας τις εκπροσώπους του Ισραήλ (*Χαποέλ Γκιβάτ Γιαγκούρ*), της Ελβετίας (*Ολίμπικ Φρίμπουργκ*), της Ισλανδίας (*Ρέικιαβικ Άρμαν*), του Βελγίου (*Lier Bus-Fruit*), της Αιγύπτου (*Αλ Ιτιχάντ Αλεξάνδρεια*), και της Συρίας (*Δαμασκός Αλ Γουάχντα*).

## Φάση των 12
Εδώ, το παιχνίδι έχασαν ακόμη έξι σύλλογοι: Η *Παρτιζάνι Τιράνων*, η *Σόμα Βιέννης*, η *NMKY Ελνσίκι*, η Σλάβια Πράγας, η Γαλατασαράι της Κωνσταντινούπολης και η *Σόλνα Βίκινγκς* .

## Προημιτελική φάση
Την πόρτα της εξόδου από τη διοργάνωση "είδαν" ο Ολυμπιακός του Πειραιά, η Κρίσταλ Πάλας του Λονδίνου, η τότε δυτικογερμανική * Χάγκεν SSV* και η ΤΣΣΚΑ της Σόφιας.

## Ημιτελικά
"Χαμένοι" στη φάση αυτή ήταν η ισπανική *Εστουδιάντες Μοντεβέρδε* και η *Ραμποτνίτσκι* των Σκοπίων.

## Τελικός
Το Μιλάνο του κόουτς Φίλιππο Φαϊνα κατόρθωσε να επαναλάβει το θρίαμβο του 1972 στη Θεσσαλονίκη, αυτή τη φορά με άλλο όνομα χορηγού. Από την άλλη, η Tour στη μόνη της παρουσία σε Τελικό, έπεσε ένδοξα (τελικό σκορ 88-83 υπέρ των ιταλών).

Οι νικητές -στους οποίους από την ομάδα της διετίας 1971-72 είχαν απομείνει μόνο οι Μπιάνκι, Μπορλέτι και Μπρουμάτι- χρησιμοποίησαν επιπλέον τους αμερικανούς Όστιν Ρόμπινς και Μάικλ Σιλβέστερ (που αργότερα αγωνίσθηκε με ιταλική υπηκοότητα) καθώς και τους γηγενείς αδελφούς Ντίνο και Φράνκο Μποζέλι, τον Πάολο Φριτς, τους Μπενάτι, Φαμπρικατόρε, Σαμπατίνι, Μποργκέζε, Γκαλινάρι, Φερατσίνι και Φραντσεσκάτο.

Στη γαλλική ομάδα του Πιέρ Νταό έπαιξαν οι αμερικανοί Ρέινολντς, Μένγιαρντ, Μπόουεν, καθώς και οι Αλμπέρ, Μπαρέ, Μπελό, Μπεργκερόν, Μπονό, Σενεγκάλ, Ντεμάρς και Βασέ.

## Παραπομπές


## Πηγές
*Ρώσικη Βικιπαίδεια
*BASKETPEDYA-Historical Basketball Database
*"100 χρόνια μπάσκετ 1891-1991".
*Περιοδικό "Τρίποντο" (αναδρομές και αφιερώματα στο θεσμό).
*Αθλητικές εφημερίδες της εποχής. 

1975 1976
Κυπελλο Κυπελλουχων Ευρωπης
Κυπελλο Κυπελλουχων Ευρωπης
Αλβίτης

Ο **αλβίτης** (αγγλ. albite) είναι τηκτοπυριτικό ορυκτό του νατρίου και του αργιλίου. Οφείλει το όνομά του στο χρώμα του (λατιν. albus = λευκός).

Είναι το πρώτο μέλος της σειράς των πλαγιοκλάστων (το τελευταίο είναι ο ανορθίτης) και τα ενδιάμεσα μέλη είναι ισόμορφες παραμίξεις μεταξύ των δύο αυτών ακραίων μελών.

Ο αλβίτης απαντάται ως συστατικό γρανιτικών και συηνιτικών πετρωμάτων, σε αλκαλικούς διορίτες, σε βασάλτες σε φλέβες πηγματιτών, σε υδροθερμικές φλέβες αλλά και σε ορισμένα μεταμορφωσιγενή πετρώματα χαμηλών πιέσεων και θερμοκρασιών (κυρίως σχιστολίθους). Είναι δευτερογενές ορυκτό σε ιζηματογενείς αποθέσεις. Η παραλλαγή του αλβίτη με πλακώδεις κρυστάλλους αποκαλείται **κληβελανδίτης**.

Εξαλλοιώνεται προς καολινίτη και σερικίτη, ενώ λιγότερο συχνή είναι η εξαλλοίωση που αποκαλείται σωσσυριτίωση (η εξαλλοίωση δίνει συσσωματώσεις από ζωισίτη, ασβεστίτη, σερικίτη και αλβίτη). Ορυκτά με τα οποία σχετίζεται είναι ο χαλαζίας, ο ασβεστίτης, το ορθόκλαστο, ο βιοτίτης και η κεροστίλβη.

Απαντάται σχεδόν σε ολόκληρο τον πλανήτη, ως συστατικό των πυριγενών πετρωμάτων. Αξιοσημείωτες εμφανίσεις πολύ καλοσχηματισμένων κρυστάλλων είναι σε αρκετές περιοχές της Ελβετίας, τη Σαβοϊα της Γαλλίας, την Άνω Αδίγη της Ιταλίας, τη Ρωσία (Ουράλια όρη και όρη Ίλμεν), τις ΗΠΑ (Καλιφόρνια, Αλάσκα, Βιρτζίνια), τον Καναδά (Οντάριο), το Minas Gerais στη Βραζιλία, το Τσουμέμπ της Ναμίμπια και τη Μαδαγασκάρη.

Στην Ελλάδα όμορφοι κρύσταλλοί του ανευρίσκονται στην Άνδρο (ορυχείο Βιτάλη) την Τήνο (Απηγανιά, Πάνορμος), τη Σάμο (περιοχή Καρλοβασίου), τη Σέριφο, την Κρήτη (Λάκκοι Χανίων), το ορυχείο "Σκουριές" των Μεταλλείων Κασσάνδρας, την Κομοτηνή (Θέρμες), την Ξάνθη και την Νεάπολη Λακωνίας.

## Δείτε επίσης
*Κατάλογος ορυκτών

## Πηγές
*Τμήμα Γεωλογίας Αριστοτελείου Πανεπιστημίου Θεσσαλονίκης 
*Handbook of Mineralogy
*Mindat.org
*Webmineral.com

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Εξωτερικοί σύνδεσμοι
* 

Αλβιτης
Αλβιτης
Μάρκος Ρενιέρης

Ο **Μάρκος Ρενιέρης** (Νοέμβριος 1815 - 8 Απριλίου 1897) ήταν νομικός και λόγιος του 19ου αιώνα.

## Βιογραφικά στοιχεία
Γεννήθηκε στην Τεργέστη το 1815 και μεγάλωσε στη Βενετία. Ο πατέρας του, Ιωάννης Ρενιέρης καταγόταν από τα Παλαιά Ρούματα Χανίων, υπήρξε έμπορος στη Βενετία και διετέλεσε πρόξενος της Οθωμανικής αυτοκρατορίας στην Κέρκυρα. Η μητέρα του Τερέζα Σακομάνο (Teresa Saccomano) ήταν Ιταλίδα από τη Γένοβα.

Αφού ολοκλήρωσε τις εγκύκλιες σπουδές του στη Βενετία σπούδασε νομική στην Πάντοβα. Άσκησε για μικρό χρονικό διάστημα το δικηγορικό επάγγελμα στην Αθήνα προτού μπει στο δικαστικό σώμα το 1837. Απολύθηκε λόγω του ψηφίσματος περί των ετεροχθόνων (της Εθνικής Συνέλευσης του 1843-44), και αφού προηγουμένως είχε φτάσει στο βαθμό του αρεοπαγίτη, και επέστρεψε στη δικηγορία το 1844. Το διάστημα 1855-1864 διετέλεσε τακτικός καθηγητής του Αστικού Δικαίου και της Συγκριτικής νομοθεσίας στην Νομική Σχολή Αθηνών. Έγινε υποδιοικητής της Εθνικής Τράπεζας το 1861 και διοικητής από το 1869 ως το 1890. Το 1877 διετέλεσε Πρόεδρος του Ελληνικού Ερυθρού Σταυρού. Στο μεταξύ, το 1862, διορίστηκε πρέσβης της Ελλάδας στην Κωνσταντινούπολη.
 
Μαζί με τους Κωνσταντίνο Παπαρρηγόπουλο, Αλέξανδρο Ραγκαβή, Νικόλαο Δραγούμη και Γ. Α. Βασιλείου προχώρησε το 1853 στην έκδοση του γαλλόγλωσσου περιοδικού *Le spectateur de l'Orient*. Η βιβλιοθήκη του Μάρκου Ρενιέρη δωρήθηκε, μετά το θάνατό του το 1897 στην Αθήνα, στην Εθνική Βιβλιοθήκη.

## Συγγραφικό του έργο
Ο Μάρκος Ρενιέρης έγραψε νομικά και φιλολογικά έργα ορισμένα από τα οποία είναι:

* *Φιλοσοφία της Ιστορίας. Δοκίμιον* (Αθήνα 1841). Σε πρώτη μορφή στα ιταλικά με τίτλο *Armonie della Storia dell' Umanità*  (εισαγωγή-έκδοση του χειρογράφου-σχόλια-ευρετήρια  Ρωξάνη Δ. Αργυροπούλου, Kέντρο Μελέτης της Ελληνικής Φιλοσοφίας στην Ακαδημία Αθηνών, Αθήνα 2014).
* *Κύριλλος Λούκαρις, ο Οικουμενικός Πατριάρχης* (Αθήνα 1859).
* *Ομήρου τύχαι* (Αθήνα 1871).
* *Ιστορικαί Μελέται. Ο Έλλην πάπας Αλέξανδρος ο Ε΄ και η εν Βασιλεία Σύνοδος* (Αθήνα 1881, επανέκδοση Αθήνα 2004).
* *Έρευναι και εικασίαι περί Βλοσσίου και Διοφάνους* (Αθήνα 1888).

## Πηγές
* Μάρκος Ρενιέρης συνοπτικό βιογραφικό σημείωμα από το Ινστιτούτο Νεοελληνικών Ερευνών
* 
* 
* *Εγκυκλοπαίδεια Πάπυρος Λαρούς Μπριτάννικα*, τ. 44 

## Παραπομπές


## Βιβλιογραφία
* Ρωξάνη Δ. Αργυροπούλου, «Σχόλια στὴ Φιλοσοφία τῆς Ἱστορίας τοῦ Μάρκου Ρενιέρη», στό: *Ἀφιέρωμα στὸν Κωνσταντῖνο Δεσποτόπουλο*, Ἀθήνα, Παπαζήσης, 1991, σσ. 245-254.
* Roxane D. Argyropoulos, *La période italienne de Marco Renieri et ses premières années en Grèce*, Athènes, Fondation Nationale de la Recherche Scientifique-Institut de Recherches  Historiques, 2019.
* Ρωξάνη Δ. Αργυροπούλου, Ο Μάρκος Ρενιέρης και ο  *Spectateur de l'Orient*. Oι απόψεις του για τον ελληνισμό», *Ο Ερανιστής* 30 (2021), *Μνήμη Λουκίας Δρούλια,* σ. 703-727.

## Εξωτερικοί σύνδεσμοι
* 

Κατηγορία:Καθηγητές νομικής Αθηνών
Κατηγορία:Πρόεδροι του Ελληνικού Ερυθρού Σταυρού
Κατηγορία:Έλληνες τραπεζίτες
Κατηγορία:Έλληνες δικαστικοί
Σαραγόσσα (επαρχία)

Η **Σαραγόσσα** ή Σαραγόσα (, προφέρεται *Θαραγόθα*) είναι επαρχία της βόρειας Ισπανίας, στο κεντρικό τμήμα της αυτόνομης κοινότητας της Αραγωνίας. Συνορεύει με τις επαρχίες Λιέιδα, Ταρραγόνα, Τερουέλ, Γουαδαλαχάρα, Σόρια, Λα Ριόχα, Ναβάρρα, και Ουέσκα.

Η πρωτεύουσα της είναι η Σαραγόσα, η οποία είναι επίσης πρωτεύουσα της αυτόνομης κοινότητας. Άλλες πόλεις στην επαρχία της Σαραγόσας περιλαμβάνουν την Καλαταγιούδ.

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Ισπανίας
Κατηγορία:Αραγωνία
Όσφρηση

Η **Όσφρηση** είναι η αίσθηση ταυτοποίησης ουσιών μέσω των πτητικών μορίων που εκλύουν. Άλλη αίσθηση ταυτοποίησης των ουσιών είναι η γεύση. Η διαφορά είναι ότι η γεύση λειτουργεί με την επαφή, αν και στον άνθρωπο είναι λιγότερο ανεπτυγμένη από την όσφρηση. Η ταυτοποίηση γίνεται από ειδικές νευρικές απολήξεις στο εσωτερικό της μύτης, οι οποίες στέλνουν το οσφρητικό μήνυμα στον εγκέφαλο. Αντίστοιχο όργανο της μύτης για κάποια έντομα είναι οι κεραίες.

Η όσφρηση μπορεί να πληροφορήσει για τη χημική σύσταση του περιβάλλοντος. Ο οργανισμός, με βάση την εμπειρία του, μπορεί να ταυτοποιήσει τι είναι αυτό που μυρίζει, αν είναι κάποιο θήραμα ή κάποιο αρπακτικό που δε βλέπει ή ακούει, αν υπάρχει κάτι δηλητηριώδες ή φαγώσιμο στην περιοχή. Η ταυτοποίηση των ουσιών γίνεται από ειδικούς αισθητήρες που είναι νευρικές απολήξεις. Κατά την αναπνοή ή γενικά τη ροή αέρα σωματίδια από την ουσία αιχμαλωτίζονται από τους νευρικούς αισθητήρες και αυτοί ταυτοποιούν το σχήμα και το μέγεθος του σωματιδίου στέλνοντας την πληροφορία στον εγκέφαλο. Κάθε αισθητήρας μπορεί να ταυτοποιήσει έως και εκατό διαφορετικά σωματίδια. Γενικά, όσο μεγαλύτερη είναι η επιφάνεια με τους αισθητήρες, τόσο πιο ευαίσθητη είναι η όσφρηση.

Την όσφρηση των εντόμων εκμεταλλεύονται τα λουλούδια. Τα αρώματά τους προσελκύουν έντομα, όπως οι μέλισσες, για να βοηθηθούν στην αναπαραγωγή.
## Εξωτερικοί σύνδεσμοι
* 
* 

Οσφρηση
Οσφρηση
Νικόλαος Πονηρόπουλος

Ο **Νικόλαος Πονηρόπουλος** (Κυπαρισσία 1783 - Αθήνα, 1η Δεκεμβρίου 1852), ήταν Έλληνας αγωνιστής του 1821 και πολιτικός.
## Βιογραφία
Ήταν προσωπικός φίλος του Θ. Κολοκοτρώνη και πήρε μέρος σε πολλές μάχες, αναφέρεται ότι ανδραγάθησε κατά του Δράμαλη στα Δερβενάκια. Μυήθηκε στη Φιλική Εταιρεία το 1818, όσο βρισκόταν στη Ζάκυνθο. Αυτόν συμβουλεύτηκε ο Κολοκοτρώνης, πριν καλέσει το Έθνος σε Συνέλευση στην Ερμιόνη και στην Τροιζήνα, όπου και ψηφίστηκε πολίτευμα. 

Ήταν γερουσιαστής στην Πελοποννησιακή γερουσία, αργότερα ήταν πληρεξούσιος στις Εθνοσυνελεύσεις του Άστρους και της Τροιζήνας. Μετά την απελευθέρωση έγινε βουλευτής Κυπαρισσίας και υπουργός. 

Το 1833 ανέλαβε χρέη διευθυντή του Γραφείου της Δημοσίου Οικονομίας, με απόφαση της Κυβέρνησης Μαυροκορδάτου και του αρχηγού του γαλλικού κόμματος Ιωάννη Κωλέττη, ο οποίος ήταν γραμματέας επί των Εσωτερικών. 

Το 1847, ενώ ήταν υπουργός Οικονομικών, κατηγορήθηκε ότι πλαστογράφησε πρωτόκολλα με την τιμή των σιτηρών. Αν και παραπέμφθηκε με βάση τη σχετική πρόβλεψη στο Σύνταγμα του 1844, δεν δικάστηκε. . 

## Παραπομπές

## Πηγές
* 

Κατηγορία:Έλληνες πληρεξούσιοι
Κατηγορία:Έλληνες γερουσιαστές
Κατηγορία:Βουλευτές Μεσσηνίας
Κατηγορία:Γραμματείς της Επικράτειας επί των Οικονομικών
Απόλλων του Μπελβεντέρε

thumb|right|250px|Απόλλων του Μπελβεντέρε

Ο **Απόλλων του Μπελβεντέρε** είναι αρχαίο Ρωμαϊκό αντίγραφο της εποχής του Αδριανού ενός χάλκινου πρωτοτύπου του 4ου αιώνα π.Χ., πιθανώς του γλύπτη Λεωχάρη, ο οποίος είναι γνωστός για την εργασία του στο Μαυσωλείο της Αλικαρνασσού. Θεωρείται από τα τελειότερα έργα τέχνης της αρχαιότητας και έχει επηρεάσει βαθύτατα την ευρωπαϊκή τέχνη. Το άγαλμα βρίσκεται σήμερα στα Μουσεία Βατικανού.

## Περιγραφή
αριστερά|χωρίς-πλαίσιο|407x407εσ|Απόλλων του Μπελβεντέρε
Το άγαλμα έχει ύψος 2,24 μ και είναι φτιαγμένο από μάρμαρο Καράρας. Απεικονίζει τον Απόλλωνα να σκοτώνει τον Πύθωνα. Κρατάει το τόξο με το αριστερό του χέρι, ενώ έχει μόλις αφήσει το βέλος να φύγει και το δεξί χέρι αρχίζει να χαλαρώνει. Ο Απόλλωνας φοράει μόνο μια χλαμύδα, η οποία συγκρατιέται στο δεξί ώμο, καλύπτει τμήμα της πλάτης του και πέφτει πάνω στο αριστερό του χέρι.

## Επιρροή στις τέχνες
Ο Απόλλων του Μπελβεντέρε βρέθηκε το 1489 κοντά στη Ρώμη σε ιδιοκτησία του καρδινάλιου Τζουλάνο ντέλα Ροβέρε, του μετέπειτα Πάπα Ιούλιου Β΄. Μεταφέρθηκε στο Κορτίλε ντελ Μπελβεντέρε από όπου πήρε και το όνομά του. Μετά την τοποθέτησή του εκεί το άγαλμα έγινε ευρέως γνωστό επειδή θεωρήθηκε ότι αντιπροσωπεύει το ιδανικό της αρχαίας ελληνικής τέχνης.

[thumb|left|150px|Χαρακτικό του [Μαρκαντόνιο Ραϊμόντι]]

Τη δεκαετία του 1530 ο Μαρκαντόνιο Ραϊμόντι αποτύπωσε το άγαλμα σε χαρακτικό, του οποίου τα αντίτυπα διαδόθηκαν στην Ευρώπη επεκτείνοντας τη φήμη του. Το 1532 ο Τζιοβάννι Άγγελο Μοντορσόλι απεκατέστησε το αριστερό χέρι και το κάτω μέρος του δεξιού που έλειπαν. Οι προσθήκες αφαιρέθηκαν το 1924 αλλά επανατοποθετήθηκαν το 2001. To 1797 το άγαλμα ήταν από αυτά που μεταφέρθηκαν στο Παρίσι από τον Ναπολέοντα. Επιστράφηκε στο Βατικανό μετά τη πτώση του Ναπολέοντα. 
thumb|right|150px|Αδάμ και Εύα
Ο Απόλλων του Μπελβεντέρε κατέχει σημαντική θέση στην ευρωπαϊκή τέχνη καθώς πάρα πολλά έργα επηρεάστηκαν από αυτόν. Χαρακτηριστικά είναι ο πίνακας Αδάμ και Εύα του Άλμπρεχτ Ντύρερ και το άγαλμα του Αντόνιο Κανόβα, Περσέας θριαμβευτής, που βρίσκεται επίσης στο Βατικανό.

## Πηγές
* *Η ελληνική τέχνη στα μουσεία του κόσμου* Μουσεία Βατικανού - Καπιτωλίου σ.24 ISBN 978-960-475-123-5

Κατηγορία:Μυθολογικά αγάλματα
Κατηγορία:Ελληνιστική τέχνη
Κατηγορία:Γλυπτά στα Μουσεία του Βατικανού
Μπελβεντερε
Παύλος Λάμπρος

Ο **Παύλος Λάμπρος** (1820 - 1887) ήταν Έλληνας διακεκριμένος λόγιος, ιστοριοδίφης και νομισματολόγος του 19ου αιώνα.

## Βιογραφικά στοιχεία
Γεννήθηκε στους Καλαρρύτες Ιωαννίνων στις 29 Ιουνίου 1820. Πατέρας του ήταν ο Ιωάννης Λάμπρος, ο οποίος από παλιά είχε εγκατασταθεί στην Νεάπολη της Ιταλίας, όπου λειτουργούσε αξιόλογο εμπορικό οίκο. Αιχμαλωτίστηκε στα Γιάννενα και απαγχονίστηκε από τους Τούρκους το 1821 μαζί με τους άλλους προκρίτους. Ο μικρός Παύλος έχασε πατέρα, περιουσία και πατρίδα στην καταστροφή των Καλαρρύτων που ακολούθησε.

Φυγαδεύτηκε από την μητέρα του στην Κέρκυρα, όπου βρήκαν άσυλο. Όταν πέθανε η μητέρα του τον ανέλαβε υπό την φροντίδα του ο θείος του Απόστολος Παπαγεωργίου, στον οποίο μαθήτευσε χρυσοχόος και χαράκτης. Παντρεύτηκε την Γεωργία Φραγκοπούλου,κόρη του Διονύσιου Φραγκόπουλου χρυσοχόου.. Επιδόθηκε στην επιστήμη της νομισματολογίας, και ενώ αυτοδίδακτος, διακρίθηκε παγκοσμίως στον τομέα του για τις μελέτες που δημοσίευσε. Έγινε έμπορος νομισμάτων στην Κέρκυρα και στην Αθήνα. Παράλληλα κατέγραψε τις παρατηρήσεις του με επιστημονικό τρόπο και εκπόνησε το συγγραφικό του έργο στην Κέρκυρα από το 1855 για να το εξακολουθήσει τα επόμενα τριάντα χρόνια. 

Σχημάτισε συλλογές αρχαίων νομισμάτων των Επτανήσων, τα δε μεσαιωνικά του των Σταυροφόρων και άλλων Φράγκων κατακτητών ήταν από τις πλουσιότερες συλλογές της Ευρώπης.

Απεβίωσε στην Αθήνα στις 11 Οκτωβρίου 1887 και κηδεύτηκε το απόγευμα της 12 Οκτωβρίου. Γιος του ήταν ο Σπυρίδων Λάμπρος, ιστορικός και πρωθυπουργός της Ελλάδας.

## Συγγράμματα
Συνέταξε πάμπολλα αξιόλογα συγγράμματα και διατριβές και πραγματείες. Η επιστημονικές του ενέργειες περιστρέφονται γύρω από τα ελληνικά νομίσματα και την ιστορία της Ελλάδας περί των μεσαιωνικών χρόνων. Μερικά από αυτά είναι:
* Περί των εκ Καλαρρυτών Χρυσοχόων και της τέχνης αυτών
* Περί έξ χρυσών νομισμάτων του Φιλίππου, εν Κερκύρα 1855, που μεταφράστηκε στα Γαλλικά από τον Μαρίνο Π. Βρετό.
* Monete inedite dei gran Maestri dell' ordine di S. Giovanni di Gerusalemme in Ridi. Venezia 1865
* Monete inedite dei gran Maestri, Primo-Supplemento. Venezia 1866
* Ανέκδοτον νόμισμα Σαρουκχάν, Εμίρου της Ιωνίας, κοπέν εν Εφέσω
* Νομίσματα της Νήσου Αμοργού
* Νομίσματα ανέκδοτα, κοπέντα εν Πέρα υπό της αυτόθι αποικίας των Γενουηνσίων
* Unedirte Münzen und Bleibullen der Despoten von Epirus
* Ανέκδοτα νομίσματα του Μεσαιωνικού Βασιλείου της Κύπρου
* Ανέκδοτα Νομίσματα κοπέντα εν Γλαρέντσα
* Monnaies Inedites d' Antioche et de Tripoli.
* Monnaies Inedites de Chio
* Monnaies inedites de Piérre - Raymond Zacosta
* Ανέκδοτα νομίσματα και μολυβόβουλα των κατά τους μέσους αιώνας δυναστών της Ελλάδος
* Νομίσματα και μετάλλια της Επτανήσου Πολιτείας και της προσωρινής των Ιονίων Νήσων παρά των Άγγλων κατοχής
* Νομίσματα των αδελφών Μαρτίνου και Βενεδίκτου Β' Ζαχαριών δυναστών της Χίου. 
* Μεσαιωνικά νομίσματα των δυναστών της Χίου, 1886

## Παραπομπές


## Πηγές
* Παύλος Λάμπρος - Βιογραφικά στοιχεία από το Ινστιτούτο Νεοελληνικών Ερευνών
* 
* 
* 

Κατηγορία:Έλληνες ιστορικοί του 19ου αιώνα
Κατηγορία:Έλληνες συγγραφείς του 19ου αιώνα
Κατηγορία:Νομισματολόγοι
Tcsh

Το **tcsh** είναι ένα κέλυφος του Unix βασισμένο στο κέλυφος C (C shell, csh) και συμβατό με αυτό. Πρακτικά είναι το κέλυφος C με προγραμματιζόμενη συμπλήρωση γραμμών εντολών, διόρθωση γραμμής εντολών και κάποια άλλα χαρακτηριστικά.

## Ιστορία
Το γράμμα 't' στη λέξη 'tcsh' προέρχεται από το T του TENEX, ενός λειτουργικού συστηματος που ενέπνευσε τον Ken Greer, το δημιουργό του tcsh, με τη δυνατότητα συμπλήρωσης των γραμμών εντολών του. Ο Ken Greer δούλεψε πάνω στο  tcsh στα τέλη της δεκαετίας του 1970 στο Πανεπιστήμιο Carnegie Mellon. Ο Paul Placeway από το πανεπιστήμιο του Οχάιο συνέχισε τη δουλειά στη δεκαετία του 1980 και από τότε στη συντήρησή του έχουν συμμετάσχει πολλοί προγραμματιστές. Ο Wilfredo Sanchez, ο πρώην κύριος προγραμματιστής του Mac OS X, εργάστηκε στο tcsh στις αρχές της δεκαετίας του 1990 στο MIT.

## Διάδοση
Οι αρχικές εκδόσεις του Mac OS X διανέμονταν με το tcsh σαν κύριο κέλυφος, αλλά προεπιλεγμένο για νέους λογαριασμούς χρηστών ήταν το bash από την έκδοση 10.3 (ακόμα παρέχεται το tcsh, και η ενημέρωση του λειτουργικού δεν αλλάζει το κέλυφος των λογαριασμών που υπάρχουν ήδη). Η υλοποίηση του Project Athena του πανεπιστημίου της Αϊόβα χρησιμοποιεί το tcsh σαν το προεπιλεγμένο κέλυφος, αν και οι χρήστες μπορούν να το αλλάξουν.

Το tcsh ήταν το προεπιλεγμένο κέλυφος του FreeBSD και των απογόνων του όπως το DragonFly BSD, το PC-BSD και το DesktopBSD.

## Αναφορές


## Εξωτερικοί σύνδεσμοι
* Η σελίδα του tcsh 
* tcsh manual page 
* Αρχείο του βιβλίου του εκδοτικού οίκου O'Reilly "Using csh and tcsh"  

Κατηγορία:Γλώσσες προγραμματισμού σεναρίων
Κατηγορία:Ελεύθερο λογισμικό
Κατηγορία:Κελύφη του Unix
Κρατήρας του Δερβενίου

Ο **κρατήρας του Δερβενίου** είναι οστεοφυλάκιο και τεφροδόχο σκεύος που ανευρέθη,στις 16 Ιανουαρίου 1962, μέσα σ΄ ένα κιβωτιόσχημο τάφο, κοντά στο Δερβένι, 9,5 χλμ. βορειοδυτικά της Θεσσαλονίκης. 

## Ιστορικό
Ο **κρατήρας του Δερβενίου** αποτελεί ένα από τα χαρακτηριστικότερα δείγματα της αρχαίας χαλκοπλαστικής. Ο κρατήρας σώζεται ακέραιος και το χρυσό του χρώμα οφείλεται στη μεγάλη περιεκτικότητα κασσίτερου στο κράμα του χαλκού. αριστερά|μικρογραφία|406x406εσΠεριείχε λείψανα από την καύση νεκρού καθώς και ένα χρυσό τριώβολο του Φιλίππου του Β΄.

Εικάζεται ότι είναι έργο Μακεδόνα καλλιτέχνη, όμως είναι έντονες οι επιρροές από την αττική τέχνη.
## Διακόσμηση
[μικρογραφία|[Πενθέας]]
Η κεντρική σκηνή του αγγείου καλύπτεται από το ζευγάρι Διόνυσος και Αριάδνη που εικονίζεται σε μία στιγμή χαλάρωσης, ενδεχομένως μετά από ερωτική πράξη. Το ζευγάρι πλαισιώνεται από Μαινάδες, αλλά και από άλλες αντρικές και γυναικείες μορφές.
Η παράσταση στεφανώνεται από επίθετο ασημένιο κλαδί αμπέλου. Το κάτω τμήμα του λαιμού του αγγείου στολίζει ένα επίσης επίθετο κλαδί κισσού.

Τον ώμο του κρατήρα στολίζουν τέσσερα επίθετα τριδιάστατα αγαλμάτια. Είναι τοποθετημένα κοντά στις λαβές. Στην πρώτη όψη, αριστερά είναι ο Διόνυσος και δεξιά μια κοιμισμένη Μαινάδα. Στην άλλη όψη, αριστερά είναι ένας κοιμισμένος Σάτυρος και δεξιά μια Μαινάδα.
Οι ελικωτές λαβές περιβάλλονται από κουλουριασμένα φίδια που πλαισιώνουν τέσσερα προσωπεία, πιθανά του Ηρακλή.


## Επιγραφή
Ως κάτοχος του αγγείου αναφέρεται σε επιγραφή στο χείλος ο **Αστιούνειος Αναξαγοραίοι ες Λαρίσας**, δηλαδή ο Αστιούνειος, γιος του Αναξαγόρα, από την Λάρισα. Η θεσσαλική καταγωγή του κατόχου συνδέεται με την ομηρεία της αριστοκρατικής οικογένειας των Αλευάδων από το Φίλιππο Β' (334 π.Χ.) μετά την αποτυχημένη τους απόπειρα να αποτινάξουν τη μακεδονική κυριαρχία.

Ο κρατήρας εκτίθεται στο Αρχαιολογικό Μουσείο Θεσσαλονίκης.


## Έκθεση Φωτογραφιών

File:The Derveni krater, late 4th century B.C., Maenads dance in Dionysian ecstasy, Derveni krater, side B, Archaeological Museum, Thessaloniki, Greece (7457813176).jpg|Ο κρατήρας του Δερβενίου
File:Cratère de Derveni 0007.jpg|Ο κρατήρας του Δερβενίου
File:The Derveni krater, late 4th century B.C., Snake framing the rising handle and wrapping their bodies around a mask of an underworld deity, Archaeological Museum, Thessaloniki, Greece (7457805346).jpg|Ο κρατήρας του Δερβενίου
File:20160516 428 thessaloniki.jpg|Ο κρατήρας του Δερβενίου
File:20160516 430 thessaloniki.jpg|Ο κρατήρας του Δερβενίου


## Πηγές
* Ευγενία Γιούρη, Ο ΚΡΑΤΗΡΑΣ ΤΟΥ ΔΕΡΒΕΝΙΟΥ
* Sideris, A., "Les tombes de Derveni. Quelques remarques sur la toreutique", *Revue Archéologique* 2000, pp. 3-36.

Δερβενιου
Κατηγορία:Εκθέματα στο Αρχαιολογικό Μουσείο Θεσσαλονίκης
Κατηγορία:Αρχαιολογικά ευρήματα στη Θεσσαλονίκη
341 Καλιφόρνια

Η **Καλιφόρνια (California)** είναι αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 10,55. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την πολιτεία Καλιφόρνια των ΗΠΑ. Ο αστεροειδής αυτός ανήκει στην Οικογένεια αστεροειδών της Χλωρίδος.

## Φυσικά χαρακτηριστικά
Η μέση διάμετρος της Καλιφόρνιας υπολογίσθηκε σε 14,7 χιλιόμετρα (από δεδομένα του IRAS), ενώ η μάζα της εκτιμάται σε 3,31 τρισεκατομμύρια τόνους για μέση πυκνότητα 2,7 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι ασυνήθιστα υψηλό για αστεροειδή: 0,495 (από δεδομένα του IRAS). Η Καλιφόρνια περιστρέφεται γύρω από τον εαυτό της με άγνωστη περίοδο περιστροφής. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν, αλλά η μέγιστη στο περιήλιο μπορεί να φθάσει και τους -17 βαθμούς Κελσίου.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Καλιφορνια
Κατηγορία:Καλιφόρνια
Αναγνώστης Χατζηαναργύρου

Ο **Αναγνώστης Χατζηαναργύρου**  ή Χατζή Αναργύρου, ήταν καπετάνιος αγωνιστής του 1821, πληρεξούσιος σε Εθνοσυνελεύσεις (1823, 1829) από τις Σπέτσες.

## Βιογραφία
Καταγόταν από την εύπορη οικογένεια Χατζηαναργύρου των Σπετσών με ναυτική παράδοση. Όταν πέθανε ο πατέρας του Ανάργυρος Χατζή Ανάργυρος άφησε όλη την περιουσία στους γιους του Αναγνώστη, Παύλο και Ανδρέα που ήταν πέντε ιστιοφόρα. Πήρε μέρος με το ιστιοφόρο του "Ηρακλής" στην Ναυμαχία των Σπετσών και σε άλλες ναυτικές επιχειρήσεις του αγώνα.

Ήταν πληρεξούσιος των Σπετσών στις εθνοσυνελεύσεις του Άστρους το 1823 (αναφερόμενος ως ΧΑναργύρου), του Άργους (ορθογραφία: Αναγν. Χ. Αναργύρου) το 1829 καθώς και στην Δ' κατά συνέχειαν Εθνική των Ελλήνων Συνέλευση του 1832 στην Πρόνοια του Ναυπλίου (ορθογραφία: Αναγνώστης Χατζη-Αναργύρου). 

Παιδιά του Αναγνώστη ήταν οι Γεώργιος, Νικόλαος (βουλευτής) και Ανδρέας οι οποίοι βρισκόταν σε ναυτιλιακές επιχειρήσεις μέχρι τη δεκαετία του 1880.

## Παραπομπές


Κατηγορία:Έλληνες πληρεξούσιοι
Κατηγορία:Αγωνιστές του 1821
Κατηγορία:Οικογένεια Χατζηαναργύρου
342 Ενδυμίων

Ο **Ενδυμίων (Endymion)** είναι αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 10,22. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από την ομώνυμη μορφή της ελληνικής μυθολογίας.

## Φυσικά χαρακτηριστικά
Η μέση διάμετρος του Ενδυμίωνος υπολογίσθηκε σε 60,6 χιλιόμετρα (από δεδομένα του IRAS), ενώ η μάζα του εκτιμάται σε 233 τρισεκατομμύρια τόνους για μέση πυκνότητα 2 gr/cm³. Ο φασματικός του τύπος είναι **C** (ανθρακούχος), ενώ το άλβεδό του είναι 0,039 (από δεδομένα του IRAS). Ο Ενδυμίων περιστρέφεται γύρω από τον εαυτό του μία φορά κάθε 7 ώρες και 3 λεπτά. Η μέση θερμοκρασία στην επιφάνειά του εκτιμάται σε 100 ως 95 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ενδυμιων
Γεώργιος Πάνου

Ο **Γεώργιος Πάνου** (1770 - 1 Ιουνίου 1863) ήταν πλοιοκτήτης, φιλικός, αγωνιστής και πολιτικός της επανάστασης του 1821 από τις Σπέτσες. Διακρίθηκε για τη συμμετοχή του στις ναυτικές επιχειρήσεις του Αγώνα.

## Βιογραφία
### Προεπαναστατική περίοδος
Γεννήθηκε το 1770 στις Σπέτσες και ήταν γιος του προεστού Νικόλαου Πάνου. Από την παιδική του ηλικία έλαβε ναυτική εκπαίδευση και πραγματοποίησε διάφορα ταξίδια στο πλευρό πρώτα του πατέρα και του θείου του και έπειτα σε άλλους πλοιοκτήτες με επακόλουθο να επισκεφτεί διάφορα μέρη της Μεσογείου (Μικρά Ασία, Ιταλία κλπ). Σταδιακά, αναδείχτηκε και ο ίδιος σε πλοιοκτήτη λαμβάνοντας παράλληλα κάποια στοιχειώδη γραμματική γνώση στο Λιβόρνο έπειτα από προτροπή του εμπόρου Ιωάννη Ζούκη. Το 1813 ναυπήγησε το ιστιοφόρο "Σόλων", το οποίο χρησιμοποιήθηκε και κατά την ελληνική επανάσταση. Το 1814, διορίστηκε από τους Οθωμανούς στη θέση του διοικητή Σπετσών.

### Φιλική Εταιρεία και Επανάσταση
Αργότερα μυήθηκε στη Φιλική Εταιρεία από τον Πατριάρχη Γρηγόριο Ε' ή κατά άλλους από τον Τριπολιτσώτη Παναγιώτη Σέκερη. Μύησε αρκετά πρόσωπα στην οργάνωση, μεταξύ των οποίων αρκετούς παράγοντες από την Πραστό καθώς και τον δάσκαλο Βασίλειο Φατζιολάτη στις Σπέτσες. Το 1818, ορίστηκε μαζί με τους Μπόταση και Φατζιολάτη, έφορος της Φιλικής Εταιρείας στις Σπέτσες, ενώ το 1819 φυγάδευσε από την Ερμιόνη Αργολίδας τον Τσακάλωφ μετά τη δολοφονία του Νικόλαου Γαλάτη. Λίγους μήνες πριν από την έναρξη της επανάστασης, όταν ο Παπαφλέσσας έφτασε στις Σπέτσες, ο Πάνου τάχτηκε υπέρ των επαναστατικών κελευσμάτων του ιερωμένου. 

Με το ιστιοφόρο του "Σόλων" συμμετείχε αρχικά στην πολιορκία της Μονεμβασιάς ως αρχηγός της σπετσιώτικης ναυτικής μοίρας αλλά και των υπόλοιπων ελληνικών δυνάμεων που πραγματοποιούσαν τον αποκλεισμό της πόλης. Μετά την κατάληψη της Μονεμβασίας, έλαβε μέρος στην πολιορκία του Ναυπλίου. Τον Απρίλιο του 1823 πήρε μέρος ως πληρεξούσιος των Σπετσών στη Εθνοσυνέλευση του Άστρους και το 1825 διετέλεσε έπαρχος Μονεμβασίας. Το 1827, μετείχε στην αποτυχημένη επιχείρηση του Τόμας Κόχραν κατά του αιγυπτιακού στόλου στο λιμάνι της Αλεξάνδρειας.

### Ύστερα χρόνια
Μετά τη λήξη της επανάστασης και τη δημιουργία του ελληνικού κράτους δραστηριοποιήθηκε στον τομέα του εμπορίου όμως μια σημαντική οικονομική απώλεια τον ανάγκασε να ζητήσει τη συνδρομή του κράτους, το οποίο του αναγνώρισε το 1836 μηνιαίο εισόδημα 150 δραχμών. Απεβίωσε την 1η Ιουνίου του 1863 σε ηλικία 93 ετών. Λίγο καιρό πριν πεθάνει, παρέλαβε το αργυρό παράσημο του Σωτήρος για την προσφορά του στην ελληνική επανάσταση.

## Παραπομπές


## Βιβλιογραφία
*Αναστασίου Ν. Γούδα, *Βίοι Παράλληλοι των επί της αναγεννήσεως της Ελλάδος διαπρεψάντων ανδρών*, Εκ του Τυπογραφείου Μ. Π. Περίδου, τ. Ζ', Εν Αθήναις, 1875.
*Διονυσίου Κοκκίνου, *Η Ελληνική Επανάστασις*, εκδόσεις Μέλισσα, έκτη έκδοσις, τ. Α', Αθήναι 1974.

## Εξωτερικοί σύνδεσμοι
*Γενικά αρχεία του κράτους: Τοπικό αρχείο Λεωνιδίου.

Κατηγορία:Έλληνες πληρεξούσιοι
Κατηγορία:Αγωνιστές του 1821
Κατηγορία:Αργυρός σταυρός του Τάγματος του Σωτήρος
344 Ντεζιντεράτα

Η **Ντεζιντεράτα (Desiderata)** είναι ένας πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,08. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από τη Γαλλίδα βασίλισσα της Νορβηγίας και Σουηδίας Bernardine Eugénie Désirée Clary ή Desideria (1777-1860).

## Φυσικά χαρακτηριστικά
Η διάμετρος της Ντεζιντεράτας υπολογίσθηκε σε 132,2 χιλιόμετρα (από δεδομένα του IRAS), ενώ η μάζα της εκτιμάται σε 2,42 τετράκις εκατομμύρια τόνους για μέση πυκνότητα 2 gr/cm³. Ο φασματικός τύπος της είναι πιθανότατα **C** (ανθρακούχος), ενώ το άλβεδό της είναι 0,058 (από δεδομένα του IRAS). Η Ντεζιντεράτα περιστρέφεται γύρω από τον εαυτό της μία φορά κάθε 10 ώρες και 46 λεπτά. Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ντεζιντερατα
345 Τερτσιντίνα

Η **Τερτσιντίνα (Tercidina)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,71. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

## Φυσικά χαρακτηριστικά
Η μέση διάμετρος της Τερτσιντίνας υπολογίσθηκε σε 100 περίπου χιλιόμετρα με διαστάσεις 126 επί 94 επί 90  (από επιπροσθήσεις το 2002 και το 2005), ενώ η μάζα της εκτιμάται σε 873 τρισεκατομμύρια τόνους για μέση πυκνότητα 2 gr/cm³ (πιθανότατα είναι μεγαλύτερη). Ο φασματικός τύπος της είναι **C** (ανθρακούχος), ενώ το άλβεδό της είναι 0,065 (από δεδομένα του IRAS). Η Τερτσιντίνα περιστρέφεται γύρω από τον εαυτό της μία φορά κάθε 12 ώρες και 22 λεπτά. Η μέση θερμοκρασία στην επιφάνειά της εκτιμάται σε 90 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Τερτσιντινα
Επιμεριστική ιδιότητα

μικρογραφία|274x274εσ|Απεικόνιση της ιδιότητας στους θετικούς αριθμούς.
Στα μαθηματικά, η **επιμεριστική ιδιότητα** αναφέρεται σε μία ιδιότητα που ικανοποιούν κάποια ζεύγη μαθηματικών πράξεων. Το πιο σύνηθες τέτοιο ζεύγος είναι η πρόσθεση και ο πολλαπλασιασμός, για τις οποίες ισχύει ότι για κάθε πραγματικούς αριθμούς x, y, z \in \R,
:x \cdot (y + z) = x \cdot y + x \cdot z.
Για παράδειγμα, έχουμε ότι 3 \cdot (2 + 5) = 21, που είναι επίσης ίσο με 3 \cdot 2 + 3 \cdot 5 = 6 + 15 = 21. Κάτι αντίστοιχο *δεν* ισχύει αν αντικαταστήσουμε την πράξη του πολλαπλασιασμού με την πράξη της διαίρεσης, π.χ.
:3 / (2 + 5) = \frac{3}{7} \neq \frac{21}{10} = 3/2 + 3/5,
και άρα η πρόσθεση και η διαίρεση δεν ικανοποιούν την ιδιότητα του πολλαπλασιασμού.

Πιο γενικά, για δύο σύνολα S και V, και δύο πράξεις \odot : S \times V \to V και \oplus : V \times V \to V, οι δύο πράξεις ικανοποιούν την επιμεριστική ιδιότητα αν για κάθε \alpha \in S και κάθε \beta, \gamma \in V, ισχύει ότι:
:\alpha\odot(\beta\oplus\gamma)=(\alpha\odot\beta)\oplus(\alpha\odot\gamma).

Τα \beta, \gamma είναι δύο ίδιου είδους στοιχεία (δηλαδή του ίδιου συνόλου), όπως αριθμοί, διανύσματα, φυσικά μεγέθη, χημικά στοιχεία, η \oplus είναι ένα είδος πρόσθεσης αυτών των στοιχείων, η \odot είναι ένα είδος πολλαπλασιασμού και ο \alpha ένας φυσικός, ακέραιος, ρητός, πραγματικός ή μιγαδικός αριθμός ή ένα στοιχείο του ίδιου είδους ή διαφορετικού είδους με τα \beta, \gamma.

Στην άλγεβρα Μπουλ ισχύει και η αντίστροφη επιμεριστική ιδιότητα:
:\alpha\oplus(\beta\odot\gamma)=(\alpha\oplus\beta)\odot(\alpha\oplus\gamma).

## Δείτε επίσης
* Αντιμεταθετική ιδιότητα
* Προσεταιριστική ιδιότητα
* Δυαδική πράξη
* Διανυσματικός χώρος

## Παραπομπές


Κατηγορία:Αφηρημένη άλγεβρα
Εθνικό στάδιο του Μπαϊρίκι

To **Εθνικό στάδιο του Μπαϊρίκι** βρίσκεται στο Μπαϊρίκι του Κιριμπάτι. Είναι το εθνικό στάδιο και η έδρα της ομάδας ποδοσφαίρου του Κιριμπάτι. Η χωρητικότητα του σταδίου είναι περίπου 2.500 θέσεις.  

## Παραπομπές



 

Κατηγορία:Κιριμπάτι
Κατηγορία:Στάδια ποδοσφαίρου στο Κιριμπάτι
Κατηγορία:Εθνική Κιριμπάτι (ποδόσφαιρο)